સરકારે અર્થવ્યવસ્થાને આ ચોથો બુસ્ટર ડોઝ એકદમ જોરદાર આપ્યો છે પણ એનાથી માંગ સજીવન થાય, કારખાનાં ફરીથી ધમધમવા માંડે, હાઉસિંગ, ઑટો, ટૅક્સટાઇલ, હીરા, જેવા શ્રમપ્રચૂર ઉદ્યોગો પાછા મેદાનમાં આવી જાય, દિવાળી આવે ત્યારે શેરબજારમાં પણ બધે 'લાવ લાવ'ના નારા ગુંજતા હોય અને સામાન્ય માણસને રોજગારીનો અને બેકારીનો પ્રશ્ન ન નડે ત્યારે ભારતીય અર્થવ્યવસ્થા બળદગાડામાંથી બુલેટ ટ્રેન બની એમ કહી શકાશે.